recursal/Fanatic-Fandom huggingface dataset:
ยาซูชิ อากิโมโตะ

**ยาซูชิ อากิโมโตะ** (ญี่ปุ่น: 秋元 康; โรมาจิ: *Akimoto Yasushi*; เกิดวันที่ 2 พฤษภาคม ค.ศ. 1958) เป็นผู้ผลิตเพลงชาวญี่ปุ่น, นักแต่งเพลง และนักเขียนบทโทรทัศน์ เป็นที่รู้จักกันดีในการประพันธ์เพลงและสร้างกลุ่มไอดอลของญี่ปุ่น โอเนียงโกะ คลับ และ แฟรนไชส์ไอดอลเอเคบีโฟร์ตีเอตกรุ๊ป ยอดขายรวมของซิงเกิลที่เขาได้เขียนเกิน 100 ล้านชุด ทำให้เขาเป็นนักแต่งเพลงที่ขายดีที่สุดในญี่ปุ่น

## อาชีพ

อากิโมโตะ เขียนนวนิยายสยองขวัญ Chakushin Ari (着信アリ) ซึ่งนำไปสู่ภาพยนตร์ในปี 2003 ก่อนที่จะสร้างโดย Hollywood ในปี 2008 (2551)

อากิโมโตะ กลายเป็นนักเขียนโทรทัศน์ในโรงเรียนมัธยมปลาย เขาได้ผลิตรายการโทรทัศน์มากมายเช่น อุตะบัง

ในปี 1981 อากิโมโตะได้เริ่มเป็นนักแต่งเพลง โดยมีการแต่งเพลงให้กับวงโฟล์กร็อก เดอะ อัลฟี รวมไปถึงศิลปินคนอื่นๆ ที่เขาเขียนบทเพลงให้เช่น คินกิคิดส์, มินาโกะ ฮนดะ, วิงก์, ทันเนลส์, โอเนียงโกะ คลับ, เอเคบีโฟร์ตีเอต, เอสเคอีโฟร์ตีเอต, เอสดีเอ็นโฟร์ตีเอต, เอ็นเอ็มบีโฟร์ตีเอต, เอชเคทีโฟร์ตีเอต, เอ็นจีทีโฟร์ตีเอต, เอสทียูโฟร์ตีเอต, โนกิซากะโฟร์ตีซิกซ์ และเคยากิซากะโฟร์ตีซิกซ์ นอกจากนี้เขายังเขียนซิงเกิ้ลสุดท้ายของ "ฮิบาริ มิโซระ"ที่ชื่อว่า "คาวาโนะ นางาเระโนะโยนิ" และเขียนเพลงซิงเกิลเปิดตัวของเจโร ที่ชื่อ "อูมิ ยูกิ"

เขาได้เปิดตัววงน้องสาวเอเคบีที่ประเทศอินโดนีเซีย ชื่อว่า JKT48 ได้จัดออดิชั่นขึ้นเมื่อวันที่ 8 ตุลาคม 9, 2011 และสมาชิกอย่างเป็นทางการได้ประกาศช่วงต้นเดือนพฤศจิกายน 2011 เป็นวงน้องสาวต่างประเทศลำดับแรก

ในเดือนตุลาคมปี 2012 ได้เปิดตัววงน้องสาวเอเคบีที่ประเทศจีนเป็นวงน้องสาวต่างประเทศอันดับสอง ชื่อว่า SNH48 และ 9 มิถุนายน 2016 ประกาศถอน SNH48 จากการบริหารในญี่ปุ่น หลังจากที่ทางวงได้ละเมิดสัญญา โดยการตั้งวงน้องสาว BEJ48 (ปักกิ่ง) และ GNZ48 (กวางโจว) โดยไม่ได้รับอนุญาต

วันที่ 12 กุมภาพันธ์ 2017 ได้เปิดตัววงน้องสาวเอเคบีที่ประเทศไทยเป็นวงน้องสาวต่างประเทศอันดับสาม ชื่อว่า BNK48

วันที่ 4 กุมภาพันธ์ 2018 ได้เปิดตัววงน้องสาวเอเคบีที่ไต้หวันเป็นวงน้องสาวต่างประเทศอันดับสี่ ชื่อว่า TPE48

เมื่อวันที่ 28 เมษายน 2018 วงน้องสาวต่างประเทศอันดับห้าที่ประเทศฟิลิปปินส์ ชื่อว่า MNL48 ได้ประกาศสมาชิกอย่างเป็นทางการ

เขาได้เป็นศาสตราจารย์และรองปอธิการบดีของมหาวิทยาลัยศิลปะและการออกแบบเกียวโต

เมื่อวันที่ 17 มีนาคม 2014 มีการประกาศว่า อากิโมโตะ ได้รับการแต่งตั้งว่าเป็นสมาชิกของคณะกรรมการโอลิมปิกกรุงโตเกียวปี 2020 และได้รับมอบหมายให้ทำพิธีเปิดพร้อมกับช่างภาพ มิกะ นินะงะวะ ที่เคยผลิตมิวสิควิดีโอสำหรับ AKB48 ได้แก่ Heavy Rotation ปี 2010 (2553) และ Sayonara Crawl ปี 2013 (2556) คำร้องต่อการแต่งตั้งของเขาถูกสร้างขึ้นเนื่องจากเป็นตัวแทน "ปฏิเสธ" ของวงการบันเทิงในญี่ปุ่นโดยมีลายเซ็น 11,000 ลายเซ็นเมื่อวันที่ 23 มีนาคม

## ชีวิตส่วนตัว

* เขาแต่งงานกับ มะมิโกะ ทาคาอิ สมาชิก Onyanko Club ในปี 1988 (2531)

## รางวัล

* 2008: 41st Japan Lyricist Awards — Grand Prix (สำหรับเพลง "Umiyuki",โดย Jero)
* 2012: 51st Japan Record Award รางวัลพิเศษ
ของขวัญจากดิน

**“ของขวัญจากดิน” (ภาพยนตร์อนิเมชั่น**) ผลงานการสร้างของศูนย์เศรษฐกิจสร้างสรรค์ **มหาวิทยาลัยมหิดล** เพื่อเทิดพระเกียรติ พระบาทสมเด็จพระปรมินทรมหาภูมิพลอดุลยเดช บรมนาถบพิตร ที่ทรงมีพระเมตตา พระปรีชาสามารถ พระอัจฉริยภาพ และพระวิริยอุตสาหะในการแก้ปัญหาความยากไร้ของพสกนิกรชาวไทย รวมถึงเพื่อให้เด็กและเยาวชนรวมทั้งประชาชนทั่วไปมีความรู้ความเข้าใจที่ถูกต้องในเรื่องเศรษฐกิจพอเพียงและเกษตรทฤษฎีใหม่อย่างทั่วถึง

**“ของขวัญจากดิน”** แฝงไว้ด้วยศาสตร์พระราชา นำองค์ความรู้ด้านเศรษฐกิจพอเพียงและเกษตรทฤษฎีใหม่มาใช้อย่างเป็นรูปธรรม ทั้งยังนำไปประยุกต์ใช้ในการดำเนินชีวิตได้ถูกต้อง ส่งผลให้ชีวิตมีความสุขยั่งยืน ผลงาน กำกับฯ ของ นนทรีย์ นิมิบุตร และ ภาคิน ตั้งฐานธนา ร่วมด้วย บริษัท บิ๊กเบรนพิค เจอร์ส จำกัด ทีมผลิตแอนิเมชั่นชั้นนำของเมืองไทย

## เรื่องสรุป

“**ของขวัญจากดิน**” เล่าเรื่องราวของ ***“ขวัญข้าว” เด็กหญิงวัย 11 ขวบ ลูกสาวคนเดียวของ “พงษ์”** อาชีพขับแท็กซี่* ขวัญข้าวเกิดและใช้ชีวิตในเมืองหลวง มีความรักและผูกพันกับพ่อมาก

วันหนึ่งเมื่อพงษ์ประสบปัญหาการเงิน ไม่สามารถส่งเธอเรียนที่กรุงเทพฯ ได้เหมือนเดิม ชีวิตขวัญข้าวจึงเปลี่ยนไป เธอต้องย้ายมาอยู่กับ “ปู่ทอง” ที่ต่างจังหวัด ปู่ทองเป็นเกษตรกรที่ยึดหลัก “พออยู่ พอกิน”มีความสุขกับการทำสวนแบบเกษตรผสมผสาน ที่แห่งนี้ขวัญข้าวได้พบ “จอม” เพื่อนใหม่ ซึ่งช่วยให้เธอปรับตัวเข้ากับชีวิตในชนบทได้เร็วขึ้น ที่สำคัญเธอยังได้เรียนรู้การใช้ชีวิตที่เรียบง่ายพอเพียง รู้ซึ้งถึงของขวัญอันล้ำค่าและรู้ว่า “ของขวัญจากดิน” คือสิ่งที่ทุกคนต้องรักษาหวงแหนและสืบสานไว้ให้ยั่งยืนตลอดไป

## ตัวละครหลัก

* “ปู่ทอง” (ให้เสียงโดย มนตรี เจนอักษร) ชาวนาซึ่งอดีตเคยประสบความอดอยากยากจน กระทั่งได้เรียนรู้และปฏิบัติตามหลักเกษตรทฤษฎีใหม่และแนวปรัชญาเศรษฐกิจพอเพียงด้วยความอดทนและความเพียร
* “พงษ์” (ให้เสียงโดยอรรถพร ธีมากร) ลูกชายของปู่ทอง
* “ขวัญข้าว” (ให้เสียงโดย จรินทร์พร จุนเกียรติ) ลูกสาวคนเดียวของพงษ์
* “จอม” (ให้เสียงโดย ณัฏฐพงษ์ ชาติพงศ์) ลูกของ “สมชาย” เพื่อนบ้านของปู่ทอง
พระเจ้าปดุง

**พระเจ้าปดุง** (พม่า: ဗဒုံမင်း *บะโดนมี่น*) เป็นพระมหากษัตริย์พระองค์ที่ 5 แห่งราชวงศ์โก้นบอง (หรือเป็นพระองค์ที่ 6 หากนับรวมพระเจ้าหม่องหม่องด้วย) ราชวงศ์สุดท้ายของพม่า เป็นพระโอรสลำดับที่ 5 ใน 6 พระองค์ของพระเจ้าอลองพญา ขึ้นครองราชย์โดยการปราบดาภิเษกในปี พ.ศ. 2325 ปีเดียวกับการสถาปนากรุงรัตนโกสินทร์ พระเจ้าปดุงเมื่อทรงครองราชย์มีพระนามว่า *บะโดนมี่น* หมายถึง "พระราชาจากเมืองบะโดน" แต่มีพระนามที่เรียกขานกันในพม่าภายหลังว่า *โบ้ดอพะย่า* (ဘိုးတော်ဘုရား) แปลว่า "พระเจ้าปู่" หรือ "พระบรมอัยกาธิราช"

## ราชการสงคราม[แก้ไขต้นฉบับ]

### การตีแคว้นยะไข่[แก้ไขต้นฉบับ]

เมื่อเสด็จขึ้นครองราชย์แล้ว พระเจ้าปดุงได้ทรงทำสงครามชนะยะไข่ซึ่งเป็นดินแดนทางตะวันตกซึ่งพม่าไม่เคยเอาชนะมาก่อนเลย หลังสงครามครั้งนี้ พระองค์ยังได้อัญเชิญพระมหามัยมุนี อันเป็นพระพุทธรูปประจำชาติพม่า จากยะไข่มาประทับที่มัณฑะเลย์

ตามบันทึกในจดหมายเหตุ "Dhanyawadi Naing Mawgun" หรือบันทึกแห่งชัยชนะเหนือเมืองธัญวดี (ยะไข่) กล่าวถึงพระเจ้าปดุงพร้อมกับพระอุปราช ได้ทำการชะลอพระมหามุนีลงมายังราชธานีเมืองมัณฑะเลย์ เพื่อแสดงถึงพระบารมีของพระองค์ในฐานะผู้สูงส่ง และเป็นสัญลักษณ์แสดงอำนาจเหนือดินแดนยะไข่ ซึ่งมีความพยายามก่อนหน้านั้นตั้งแต่ยุคสมัยพุกามที่พยายามชะลอพระมหามุนี แต่ไม่ประสบผลสำเร็จกระทั่งล่วงมาถึงรัชสมัยของพระองค์

### การทำสงครามเก้าทัพ[แก้ไขต้นฉบับ]

พระเจ้าปดุงต้องการแสดงให้เห็นถึงพระบารมีของพระองค์ว่า เป็นพระเจ้าช้างเผือกผู้พิชิตเอเชียอาคเนย์ได้อีกพระองค์หนึ่ง หลังจากพระเจ้าบุเรงนองแห่งราชวงศ์ตองอู และพระเจ้ามังระ พระเชษฐาของพระองค์ สามารถทำได้

ครั้งนั้นพระเจ้าปดุงสั่งเกณฑ์ไพร่จำนวนกว่า 1 แสน 2 หมื่นคน แยกเป็น 5 สาย 9 ทัพ (จึงเรียกว่า "สงครามเก้าทัพ") มากรุงเทพมหานครในปี พ.ศ. 2328 โดยพระองค์ทรงยกมาเป็นทัพหลวง โดยตั้งทัพและตั้งฐานบัญชาการที่เมาะตะมะ แต่เมื่อพระองค์เสด็จจากอังวะราชธานี ทางเมาะตะมะเตรียมเสบียงไม่พอ ทำให้กองทัพพม่าไม่พร้อม และเป็นสาเหตุสำคัญส่วนหนึ่งที่ทำให้ไม่สามารถทำสงครามครั้งนี้ได้สำเร็จ โดยครั้งนั้นพระบาทสมเด็จพระพุทธยอดฟ้าจุฬาโลกมหาราชทรงใช้การตั้งรับเชิงรุก ทรงส่งกองทัพไปรบแถบชายแดนเพื่อไม่ให้พม่าสามารถรวมทัพได้เหมือนทุกคราว โดยมีกรมพระราชวังบวรมหาสุรสิงหนาททรงเป็นหัวใจสำคัญในการปกป้องกรุงรัตนโกสินทร์ในคราวนี้

### สงครามศึกท่าดินแดงกับสยาม[แก้ไขต้นฉบับ]

ในสงครามครั้งนี้พระเจ้าปดุงโปรดเกล้าให้ยกทัพเข้ามาทางด่านเจดีย์สามองค์ เป็นทัพใหญ่เพียงทัพเดียว ทางฝ่ายสยามตั้งทัพที่ท่าดินแดง แขวงเมืองกาญจนบุรี (จึงเรียกว่า "สงครามท่าดินแดง") สงครามครั้งนี้เกิดขึ้นเพียงช่วงเวลาสั้น ๆ เนื่องจากกองทัพสยามที่นำโดยกรมพระราชวังบวรมหาสุรสิงหนาทบุกเข้าโจมตีกองทัพพม่าโดยไม่ทันได้ตั้งตัวจนแตกพ่ายไป หลังพ่ายแพ้การศึกครั้งนี้ พระเจ้าปดุงก็ไม่เคยยกทัพใหญ่มาทำสงครามกับกรุง
พลาโซมัยซิน

**พลาโซมัยซิน** (INN: อังกฤษ: Plazomicin, ชื่อรหัส: **ACHN-490**) เป็นยาปฏิชีวนะรุ่นใหม่ในกลุ่มอะมิโนไกลโคไซด์ ถูกจัดอยู่ในกลุ่มนีโอไกลโคไซด์ (neoglycoside) เป็นยาที่พัฒนามาจากซิโซมัยซิน โดยการเติมกรดไฮดรอกซี-อะมิโนบูทิริก (hydroxy-aminobutyric acid; HABA) เข้าไปแทนที่ในตำแหน่งที่ 1 และเติมหมู่ไฮดรอกซีเอทิล (hydroxyethyl) ในตำแหน่งที่ 6'

การทดลองนอกร่างกายมนุษย์ (*in vitro*) พบว่าพลาโซมัยซินมีกลไกการออกฤทธิ์ที่เสริมฤทธิ์ของแดพโตมัยซินหรือเซฟโตบิโพรลในการต้านเชื้อแบคทีเรีย สแตปฟิโลคอคคัส ออเรียสที่ดื้อต่อยาเมทิซิลลิน (Methicillin-resistant *Staphylococcus aureus*; MRSA) และสแตปฟิโลคอคคัส ออเรียสที้ดื้อต่อแวนโคมัยซิน (VRSA) และต้านเชื้อ *Pseudomonas aeruginosa* เมื่อใช้ร่วมกับเซฟีพิม, โดริพีแนม, อีมิพีแนม หรือ ปิปเปอราซิลลิน/ทาโซแบคแตม นอกจากนี้ ในการทดลองนอกร่างกายมนุษย์ (*in vitro*) อีกการทดลองหนึ่งก็พบว่าพลาโซมัยมีฤทธิ์ต้าน *Acinetobacter baumannii* ที่ดื้อต่อยากลุ่มคาร์บาพีแนมได้เป็นอย่างดี

ในปี ค.ศ. 2012 องค์การอาหารและยาของสหรัฐอเมริกา (U.S. Food and Drug Administration) ได้ยินยอมให้มีการพัฒนาและร่างกฏเกณฑ์เกี่ยวกับพลาโซมัยซินขึ้นอย่างเร่งด่วนเป็นกรณีพิเศษ (fast track) ทั้งนี้เพื่อตอบสนองต่อสถานการณ์การดื้อยาปฏิชีวนะของเชื้อแบคทีเรียที่มีแนวโน้มรุนแรงมากยิ่งขึ้น

พลาโซมัยซินถูกพัฒนาขึ้นโดยสถาบัน Achaogen เพื่อรักษาโรคติดเชื้อแบคทีเรียที่รุนแรง เนื่องมาจากการดื้อต่อยาปฏิชีวนะชนิดอื่นๆของเชื้อสาเหตุเหล่านั้น ยกตัวอย่างเช่น วงศ์เอนเทอร์โรแบคทีเรียซีอีที่ดื้อต่อยาปฏิชีวนะหลายชนิด (Multidrug-resistant *Enterobacteriaceae*; MRE) ซึ่งรวมไปถึง วงศ์เอนเทอร์โรแบคทีเรียซีอีที่ดื้อต่อยากลุ่มคาร์บาพีแนม (Carbapenem-resistant Enterobacteriaceae; CRE) โดย ณ ข้อมูลเมื่อวันที่ 7 มีนาคม ค.ศ. 2016 ยานี้กำลังอยู่ในการศึกษาทางคลินิกในขั้นตอนที่ 3 (Phase III)
พระเจ้าซิกมุนด์ที่ 3 วาซา

**พระเจ้าซิกมุนด์ที่ 3 วาซา** ทรงเป็นกษัตริย์แห่งโปแลนด์และแกรนด์ดยุกแห่งลิทัวเนียจากราชวงศ์วาซา ระหว่างค.ศ. 1587 ถึง 1632 นอกจากที่พระองค์จะเป็นพระประมุขแห่งเครือจักรภพโปแลนด์-ลิทัวเนีย นอกจากนั้นพระองค์ยังทรงสถาปนาสหภาพระหว่างโปแลนด์กับสวีเดนใน ค.ศ. 1592 จนกระทั่งถูกพระราชปิตุลา (ลุง) คือ พระเจ้าคาร์ลที่ 9 แห่งสวีเดน บังคับให้พระองค์สละราชสมบัติสวีเดนในค.ศ. 1599

## หนังสืออ่านเพิ่ม

* Frost, R. I., 2000, *The Northern Wars, 1558–1721*, Harlow: Pearson Education Limited, ISBN 9780582064294
* David Stone, *The Polish Lithuanian State, 1386–1795* (University of Washington 2001).
* Jolanta Talbierska, *Grafika XVII wieku w Polsce*. Funkcje, ośrodki, artyści, dzieła, Warsaw 2011, p. 32
* Stanisław Rosik, Przemysław Wiszewski, *Wielki Poczet polskich królów i książąt*, Wrocław 2006, p. 923.
* Janusz Tazbir: *Historia kościoła katolickiego w Polsce 1460–1795*. Warsaw: 1966, p. 91.
* Stanisław Rosik, *Przemysław Wiszewski: Poczet polskich królów i książąt*. p. 927.
* *Warszawa w latach 1526–1795*, Warsaw 1984 ISBN 83-01-03323-1, p. 13.
กีฬาจักรยานในกีฬาแห่งชาติครั้งที่ 41

"กีฬาจักรยาน" ในการแข่งขันกีฬาแห่งชาติ ครั้งที่ 41 เชียงใหม่เกมส์

* มีการชิงชัย 20 เหรียญทอง ประกอบด้วย
	+ ประเภทBMX 1 เหรียญทอง
	+ ประเภทเสือภูเขา 4 เหรียญทอง
	+ ประเภทถนน 4 เหรียญทอง
	+ ประเภทลู่ 11 เหรียญทอง
* เริ่มแข่งขันวันที่ 10-18 ธันวาคม 2555
* สนามที่ใช้ในการแข่งขัน :
	+ ประเภทBMX : โรงเรียนกีฬาจังหวัดลำปาง
	+ ประเภทเสือภูเขา : จุดชมวิวสุเทพปุย/สวนสุขภาพห้วยตึงเฒ่า อ.แม่ริม
	+ ประเภทถนน : เลียบคลองชลประทาน-สนามกีฬาสมโภชเชียงใหม่ 700 ปี
	+ ประเภทลู่ : เวลโลโดรม สนามกีฬาสมโภชเชียงใหม่ 700 ปี
ป่า

**ป่า** หมายถึง ที่รกด้วยต้นไม้ต่าง ๆ ถ้ามีพรรณไม้ชนิดใดชนิดหนึ่งขึ้นอยู่มากก็เรียกตามพรรณไม้นั้น เช่น ป่าไผ่ ป่าคา ป่าหญ้า ป่าสน ป่าโกงกาง ฯลฯ หรือสมัยโบราณคำว่า **ป่า** อาจจะหมายถึงคำเรียกตําบลที่มีของขายอย่างเดียวกันมาก ๆ เช่น ป่าถ่าน ป่าตะกั่ว เป็นต้น หรือเช่น คำว่า "ป่าคอนกรีต" ในสมัยปัจจุบันที่เปรียบเปรยเมืองที่มีตึกมีอาคารคอนกรีตตั้งอยู่เป็นจำนวนมากเช่นในกรุงเทพมหานคร เป็นต้น

**ป่าไม้** ตามพระราชบัญญัติป่าไม้ หมายถึง *ที่ดินที่ไม่มีบุคคลใดบุคคลหนึ่งได้มาซึ่งกรรมสิทธิ์ครอบครองตามกฎหมายที่ดิน* โดยทั่วไป หมายถึง บริเวณที่มีความชุ่มชื้น และปกด้วยใบไม้สีเขียว ขึ้นอยู่อย่างหนาแน่นและกว้างใหญ่พอที่จะมีอิทธิพลต่อสิ่งแวดล้อมในบริเวณนั้น เช่น ความเปลี่ยนแปลงของลมฟ้าอากาศ ความอุดมสมบูรณ์ของดินและน้ำ มีสัตว์ป่าและสิ่งมีชีวิตอื่นซึ่งมีความสัมพันธ์ซึ่งกันและกัน

## ประเภทของป่า

ในประเทศไทยเราสามารถแบ่งประเภทของป่าออกได้เป็น 2 ประเภทด้วยกันได้แก่

* ป่าไม่ผลัดใบ (evergreen forest) ป่าประเภทนี้มีประมาณ 30% ของเนื้อที่ป่าทั้งประเทศ สามารถแบ่งย่อยออกไปได้อีก 4 ชนิด ดังนี้
	+ ป่าดิบเมืองร้อน (tropical evergreen forest)
	+ ป่าสน (coniferous forest)
	+ ป่าพรุ (swamp forest)
	+ ป่าชายหาด (beach forest)
* ป่าผลัดใบ (deciduous forest) แบ่งได้ 4 ชนิด คือ
	+ ป่าเบญจพรรณ (mixed deciduous forest)
	+ ป่าแพะ ป่าแดง ป่าโคก หรือป่าเต็งรัง (deciduous dipterocarp forest)
	+ ป่าหญ้า (savanna forest)
ความลับทางการค้า

**ความลับทางการค้า** หมายถึง ข้อมูลการค้าที่ยังไม่รู้จักกันโดยทั่วไปหรือยังเข้าถึงไม่ได้ในหมู่บุคคล ซึ่งโดยปกติแล้วบุคคลที่เข้าถึงได้จะต้องเกี่ยวข้องกับข้อมูลดังกล่าว โดยเป็นข้อมูลที่มีประโยชน์ในเชิงพาณิชย์เนื่องจากการเป็นความลับ และเป็นข้อมูลที่ผู้ควบคุมความลับทางการค้าได้ใช้มาตรการที่เหมาะสมเพื่อรักษาไว้เป็นความลับ ความลับทางการค้าอาจอยู่ในรูปแบบของ สูตร วิธีการ กรรมวิธี การออกแบบ เครื่องมือ แบบแผน หรือการรวบรวมข้อมูลข่าวสารที่ใช้ในการทำธุรกิจ เพื่อเพิ่มความได้เปรียบเหนือคู่แข่งหรือกลุ่มลูกค้า
กายาโทสต์

**กายาโทสต์** (อังกฤษ: Kaya toast) เป็นอาหารประเภทขนมหรือของรับประทานเล่นชนิดหนึ่ง แพร่หลายในมาเลเซียและสิงคโปร์ เป็นขนมปังปิ้งทาสังขยาที่ทำจากใบเตย (ชาวสิงคโปร์เรียกสังขยาว่า "กายา") เป็นที่นิยมของชาวมาเลเซียและสิงคโปร์มานาน นิยมรับประทานเป็นอาหารเช้า พร้อมกับไข่ไก่ที่ต้มกึ่งสุกกึ่งดิบและเหยาะด้วยซีอิ๊วขาวเล็กน้อย รับประทานพร้อมชา, นม หรือกาแฟ
นิวสปีก

**นิวสปีก** (อังกฤษ: Newspeak) เป็นภาษาในนวนิยายเรื่อง หนึ่งเก้าแปดสี่ (Nineteen Eighty-Four) ของ จอร์จ ออร์เวลล์ นวนิยายดังกล่าวอธิบายนิวสปีกว่าเป็น "ภาษาเพียงหนึ่งเดียวในโลก ที่จำนวนคำศัพท์ลดลงทุกปี"

ออร์เวลล์ได้รวมข้อความเกี่ยวกับนิวสปีกไว้ในภาคผนวก (เขียนโดยใช้รูปกริยาอดีตกาล) โดยในนั้นได้อธิบายหลักการพื้นฐานของภาษาเอาไว้

นิวสปีกนั้นมีพื้นฐานใกล้ชิดจากภาษาอังกฤษ แต่ได้ลดจำนวนและความซับซ้อนของคำศัพท์และไวยากรณ์ลงอย่างมาก ซึ่งการทำเช่นนี้ เหมาะเจาะกับระบอบเผด็จการเบ็ดเสร็จของพรรค ซึ่งมีจุดประสงค์ที่จะทำให้ความคิดทางเลือก ("thoughtcrime") หรือคำพูดเกี่ยวกับมันนั้นเป็นไปไม่ได้ โดยการกำจัดคำหรือวิธีผูกเรื่องใด ๆ ที่สามารถอธิบายแนวคิดเรื่อง เสรีภาพ การปฏิวัติ ฯลฯ ได้ออกไป

คำในนิวสปีกสำหรับเรียกภาษาอังกฤษคือ "Oldspeak" มีความตั้งใจที่จะแทน Oldspeak ด้วย Newspeak โดยสมบูรณ์ภายใน ค.ศ. 2050
Translate

**translate หรือการแปล** เป็นการถ่ายทอดความหมายของข้อความในภาษาหนึ่ง ๆ ที่ใช้สื่อสาร ไปเป็นอีกภาษาหนึ่ง โดยข้อความที่ถ่ายทอดเป็นภาษาอื่นแล้วจะมีใจความเหมือนกับข้อความในภาษาต้นฉบับ ผู้ทำหน้าที่แปลภาษา เรียกว่า **ผู้แปล** ส่วนผู้แปลภาษาโดยการฟังภาษาหนึ่งแล้วแปลเป็นคำพูดอีกภาษาหนึ่งในทันที เรียกว่า **ล่าม**

การแปลภาษานั้นอาจทำด้วยบุคคล หรืออาจใช้เครื่อง (machine) เช่น แปลด้วยคอมพิวเตอร์ หรือแปลด้วยเว็บไซต์ มีกูเกิลแปลภาษาเป็นต้น แต่ก็ยังไม่ดีเท่าบุคคลแปล

ในทางวิทยาการคอมพิวเตอร์ การแปลชุดคำสั่งจากภาษาคอมพิวเตอร์ภาษาหนึ่งไปยังอีกภาษาหนึ่ง โดยเนื้อหาของโปรแกรมทั้งสองเหมือนกัน เรียกว่า การแปลโปรแกรม (compile)

การแปลภาษาอาจมีประโยชน์เชิงพัฒนาการต่อภาษาเป้าหมาย แม้ว่าผู้แปลย่อมเพิ่มความเสี่ยงต่อการนำคำศัพท์ ไวยากรณ์ หรือ วากยสัมพันธ์ของภาษาต้นทาง (ภาษาที่กำลังแปล) ไปผสมกับภาษาเป้าหมายโดยไม่ได้ตั้งใจ แต่ผลของความไม่ได้ตั้งใจนี้อาจเป็นการพัฒนาภาษาเป้าหมายไปในตัว เพราะบางครั้งอาจทำให้ภาษาเป้าหมายมีคำแปลแบบตรงตัว (calque) และคำยืมหลายคำที่มีประโยชน์ต่อภาษาเป้าหมาย โดยอาจกลายเป็นคำที่มีการใช้บ่อยในภาษาเป้าหมาย นักแปล รวมทั้งนักแปลโบราณผู้แปลเอกสารศักดิ์สิทธิ์ต่าง ๆ เช่น คัมภีร์โบราณ อาจได้มีบทบาทในการช่วยพัฒนาภาษาเป้าหมายให้สมบูรณ์แบบมากขึ้น
ตำบลเสมา

**เสมา** เป็นตำบลหนึ่งในอำเภอสูงเนิน จังหวัดนครราชสีมา พื้นที่ทั้งหมดอยู่ในความรับผิดชอบของ **องค์การบริหารส่วนตำบลเสมา** ตั้งอยู่ห่างจากอำเภอสูงเนิน ประมาณ 8 กิโลเมตร

## อาณาเขตติดต่อ

* **ทิศเหนือ** ติดต่อกับ ตำบลหนองบัวน้อย (อำเภอสีคิ้ว) และตำบลสระจรเข้ (อำเภอด่านขุนทด)
* **ทิศใต้** ติดต่อกับ ตำบลสูงเนิน (อำเภอสูงเนิน)
* **ทิศตะวันออก** ติดต่อกับ ตำบลบุ่งขี้เหล็ก และตำบลโนนค่า (อำเภอสูงเนิน)
* **ทิศตะวันตก** ติดต่อกับ ตำบลบ้านหัน (อำเภอสีคิ้ว)

## การปกครอง

ตำบลเสมา แบ่งการปกครองออกเป็น 16 หมู่บ้าน คือ

* หมู่ที่ 1 เหมือดแอ่
* หมู่ที่ 2 แก่นท้าว
* หมู่ที่ 3 คลองขวาง
* หมู่ที่ 4 ทะเล
* หมู่ที่ 5 หินตั้ง
* หมู่ที่ 6 โป่ง
* หมู่ที่ 7 น้อยกุดคล้า
* หมู่ที่ 8 โสกแจ้ง
* หมู่ที่ 9 ส้มกบงาม
* หมู่ที่ 10 หลุมปูน
* หมู่ที่ 11 แปะโนนไฮ
* หมู่ที่ 12 ทะเลใน
* หมู่ที่ 13 เสมา
* หมู่ที่ 14 แก่นนคร
* หมู่ที่ 15 อยู่เจริญ
* หมู่ที่ 16 ทะเลบน

## สถานที่สำคัญ

**การศึกษา**
* โรงเรียน
	+ โรงเรียนบ้านแก่นท้าว (อโศกวุฒิกรสงเคราะห์)
	+ โรงเรียนบ้านทะเล (เสมาประชาสรรค์)
	+ โรงเรียนบ้านน้อยกุดคล้า
	+ โรงเรียนบ้านส้มกบงาม
	+ โรงเรียนบ้านโสกแจ้ง
	+ โรงเรียนเสมาวิทยา

**การศาสนา**
* วัด/สำนักสงฆ์
	+ วัดแก่นท้าว
	+ วัดทะเล
	+ วัดธรรมจักรเสมาราม
	+ วัดน้อยกุดคล้า
	+ วัดบ้านโป่ง
	+ วัดส้มกบงาม
	+ วัดหลุมปูนปัญญาวาส
	+ วัดหินตั้ง
	+ วัดเหมือดแอ่
กีฬาซอฟท์บอลในกีฬาแห่งชาติ ครั้งที่ 46

กีฬา**ซอฟท์บอล**ใน**กีฬาแห่งชาติ ครั้งที่ 46** แข่งขันระหว่างวันที่ 19–27 พฤศจิกายน พ.ศ. 2561 ณ โรงเรียนแม่จันวิทยาคม และโรงเรียนบ้านป่าซาง (ซางตรุณานุสาสน์) มีรายการชิงเหรียญทั้งหมด 2 รายการ ประกอบไปด้วยเหรียญทอง 30 เหรียญ, เหรียญเงิน 30 เหรียญ และเหรียญทองแดง 60 เหรียญ รวมเหรียญทั้งหมด 120 เหรียญ พร้อมกับเกียรติบัตรจำนวน 160 ใบ มีนักกีฬาและเจ้าหน้าที่รวม 396 คน

## ตารางการแข่งขัน

จ.
อ.
พ.
พฤ.
ศ.
ส.
อา.
จ.
 ทีมหญิง
ประณามะ

**ประณามะ** (สันสกฤต: ปรณาม, Praṇāma; "การเคารพ, หมอบกราบ, โค้งคำนับ") เป็นรูปแบบการแสดงความเคารพแก่บุคคลหรือสิ่งใด ๆ ที่ปรากฏในธรรมเนียมของอินเดียและศาสนาฮินดู

ปรณามยังใช้ในการขอโทษเมื่อเท้าของบุคคลหนึ่งเผลอแตะหนังสือหรืองานเขียน (ซึ่งในบางธรรมเนียมถือว่าเป็นปางแสดงของพระสรัสวตี) หรือเงินทอง (ซึ่งในบางธรรมเนียมถือว่าเป็นปางแสดงของพระลักษมี) บุคคลนั้นจะใช้การนำมือแตะที่สิ่งของนั้น จากนั้นนำมือกลับมาแตะที่หน้าผากตนเอง ถือเป็นการปรณามที่ใช้แสดงการขอโทษ

*ปรณาม* มาจาก *ปร* (प्र แปลว่า ไปข้างหน้า หรือ มากยิ่ง) กับ *อาณม* (आनम แปลว่า การยืดหรือดัด) รวมกันจึงแปลว่าการโค้งคำนับไปข้างหน้า
ธัญสินี พรมสุทธิ์

**ธัญสินี พรมสุทธิ์** (เกิด 19 กันยายน พ.ศ. 2527) ชื่อเล่น **ส้ม** เป็นนักแสดงและพิธีกรชาวไทย อดีตนักแสดงกลุ่มพาวเวอร์ทรีสังกัดสถานีวิทยุโทรทัศน์ไทยทีวีสีช่อง 3 และอดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ

## ประวัติ

**ธัญสินี พรมสุทธิ์** หรือ ส้ม ชื่อเดิม ญานิศา พรมสุทธิ์ เกิดเมื่อวันที่ 19 กันยายน พ.ศ. 2527 เป็นนักแสดงชาวไทย เริ่มต้นเข้าสู่วงการจากการไปร่วมแสดงเป็นนักแสดงประกอบในรายการ ชิงร้อยชิงล้าน ช่วงละครสามช่าตอนหนึ่ง มีผลงานแสดงละครเช่น เทใจรักนักวางแผน ทางช่อง 3 ต่อมาย้ายสังกัดไปอยู่ สถานีโทรทัศน์กองทัพบกช่อง 7 มีผลงานดังเรื่อง จิ๋วแจ๋ว จริงใจ ที่เธอรับบทนางเอก และต่อมารับบทร้ายใน ศัตรูคู่ขวัญ และเรื่องอื่นๆเช่น เธอคือชีวิต นางทาส เป็นต้น

### การศึกษา

จบการศึกษาระดับปริญญาตรี คณะสังคมศาสตร์ เอกการจัดการท่องเที่ยวและโรงแรม มหาวิทยาลัยศรีนครินทรวิโรฒ ประสานมิตร ได้รับเกียรตินิยมอันดับ 2 จบปีการศึกษา 2550 และ จบการศึกษาระดับปริญญาโท คณะบริหารธุรกิจ สาขาธุรกิจระหว่างประเทศ มหาวิทยาลัยศรีปทุม รุ่นเดียวกับปุณยาพร พูลพิพัฒน์ (เบนซ์) ด้วยผลการเรียนเฉลี่ย 3.93 ได้รับเกียรตินิยมอันดับ 1 จบปีการศึกษา 2554 พิธีประสาทปริญญาบัตรเมื่อวันที่ 5 มกราคม พ.ศ. 2555
วัดกก

**วัดกก** เป็นวัดราษฎร์สังกัดคณะสงฆ์มหานิกาย ตั้งอยู่ริมคลองสนามชัย ในแขวงท่าข้าม เขตบางขุนเทียน กรุงเทพมหานคร

## ประวัติ

วัดกกสร้างราว พ.ศ. 2300 เดิมเคยเป็นวัดร้าง มีการปฏิสังขรณ์ในสมัยพระบาทสมเด็จพระพุทธยอดฟ้าจุฬาโลกมหาราชและพระบาทสมเด็จพระนั่งเกล้าเจ้าอยู่หัว ถือเป็นวัดใหญ่ที่สุดในย่านนี้ วัดกกได้รับการอ้างถึงในนิราศเมืองเพชรของสุนทรภู่ โดยได้อธิบายว่า เป็นวัดร้าง มีรอยกระสุนปืนของพม่าที่ฝาผนังพระอุโบสถ และเคยเป็นสถานที่ประกอบพิธีเบิกโขลนทวารซึ่งถือเป็นเคล็ดก่อนการออกรบ วัดได้รับพระราชทานวิสุงคามสีมาครั้งหลังเมื่อวันที่ 20 กันยายน พ.ศ. 2542

## อาคารเสนาสนะ

พระอุโบสถมีขนาด 8 ห้อง ล้อมรอบด้วยกำแพงแก้ว มีเจดีย์ย่อมุมไม้สิบสองจำลองตั้งอยู่หัวมุมของกำแพงแก้ว จากทรวดทรงของอุโบสถ คันทวย และใบเสมา เป็นแบบสมัยอยุธยา ภาพจิตรกรรมฝาผนังเป็นฝีมือช่างในสมัยพระบาทสมเด็จพระนั่งเกล้าเจ้าอยู่หัว ด้านข้างด้านเหนือต่างเขียนเทพชุมนุม 3 แถว ผนังด้านหลังเขียนพระพุทธเจ้าประทับยืนโปรดโลกมนุษย์ เจดีย์ทรงกลมฐานสูงคล้ายในสมัยพระบาทสมเด็จพระจอมเกล้าเจ้าอยู่หัว แต่ส่วนใต้ระฆังเป็นรูปแปดเหลี่ยมคล้ายเจดีย์โบราณ ส่วนอีกองค์หนึ่งรูปทรงคล้ายเจดีย์สมัยอู่ทอง
ชายกินพืช

**ชายกินพืช** หรือ **ชายกินหญ้า** (ญี่ปุ่น: 草食(系)男子; โรมาจิ: *Sōshoku(-kei) danshi*) เป็นคำที่ใช้ใน ญี่ปุ่น เพื่อกล่าวถึงคนที่ไม่สนใจจะแต่งงานหรือหาแฟนสาว คำว่าชายกินพืชใช้สื่อถึงชายหนุ่มที่สูญเสียความเป็นชาย คำนี้ถูกคิดขึ้นโดยนักเขียนมากิ ฟูคะซะวะ ในบทความตีพิมพ์เมื่อวันที่ 13 ตุลาคม ค.ศ. 2006

ผลสำรวจของชายโสดญี่ปุ่นใน ค.ศ. 2010 พบว่า ร้อยละ 61 ของชายในวัย 20 และร้อยละ 70 ของชายในวัย 30 นับว่าตัวเองเป็นชายกินพืช รัฐบาลญี่ปุ่นมองปรากฏการณ์นี้ว่าเป็นหนึ่งในสาเหตุของการลดลงของอัตราการเกิดในประเทศญี่ปุ่น

ตามที่ฟูคะซะวะอธิบายไว้ ชายกินพืช "ไม่ได้ไม่มีความสัมพันธ์ที่โรแมนติก แต่มีทัศนคติไม่แยแสต่อความต้องการเนื้อหนัง" นักปรัชญา มาซะฮิโระ โมริโอกะ ให้นิยามกับคำว่าชายกินพืชว่า เป็นชายที่ใจดีและอ่อนโยน และไม่ถูกยึดไว้ด้วยความเป็นชาย ไม่แสวงหาความรักโรแมนติกอย่างตะกละตะกลาม และไม่มีแนวโน้มที่จะถูกทำร้ายหรือทำร้ายผู้อื่น

## สิ่งที่อาจเป็นสาเหตุ

ความไม่แยแสของผู้ชายต่อการแต่งงานและความผูกพันเป็นแนวโน้มที่สังเกตได้ในสังคมที่ก้าวหน้ามาก ๆ ปัจจัยทางสังคมและเศรษฐกิจต่าง ๆ มีการอ้างถึงบทบาทของแนวโน้มเช่นนี้ ในญี่ปุ่นการลดลงของเศรษฐกิจญี่ปุ่นมักถูกกล่าวกันว่าเป็นสาเหตุของการเพิ่มขึ้นของชายกินพืช ทฤษฎีที่ว่าความถดถอยทางเศรษฐกิจจากการแตกของฟองสบู่ในช่วงต้นคริสต์ทศวรรษ 1990 ทำให้ชาวญี่ปุ่นหันหลังให้กับผู้ชายที่เป็นแบบฉบับ และบทบาทในองค์กร ในขณะที่ภาวะเศรษฐกิจถดถอยแสดงให้เห็นถึงความเปราะบางของมนุษย์เงินเดือน การมีงานประจำกลายเป็นเรื่องที่น่าสนใจน้อยลง โดยมีฟรีแลนซ์กว่า 2,500,000 คนที่ทำงานเฉพาะช่วงเวลา และระหว่าง 650,000 ถึง 850,000 คนหนุ่มสาวที่ "ไม่ได้อยู่ในการศึกษา การจ้างงานหรือการฝึกอบรม" ระหว่างอายุ 19 ถึง 35 ปีอาศัยอยู่ในญี่ปุ่น การตอบสนองนี้อาจฝังลึกในวัฒนธรรมญี่ปุ่น

สตรีชาวญี่ปุ่นอาจเป็นอีกสาเหตุที่ผู้ชายไม่อยากมีความสัมพันธ์ที่โรแมนติก การตัดสินใจที่ชายกินพืชหลายคนหยุดการทำงานเนื่องจากการทำงานและการแต่งงานในญี่ปุ่นมีความเกี่ยวพันกันเป็นอย่างมาก  ทำให้ชาวญี่ปุ่นเหล่านี้หาคู่ยากขึ้น ผู้หญิงจำนวนมากปฏิเสธชายที่ไม่ได้มีงานที่มั่นคง. ผู้หญิงคนอื่น ๆ รู้สึกว่าชายกินพืชนั้นอ่อนแอและไม่เป็นชายชาตรี และชายบางคนก็ไม่ชอบผู้หญิงที่มีความเป็นตัวของตัวเอง. ในการสำรวจความคิดเห็นของเด็กชายญี่ปุ่นอายุระหว่าง 16 ถึง 19 ปีพบว่า 36% กล่าวว่าพวกเขาไม่สนใจในเรื่องเพศ ตัวเลขสำหรับหญิงในกลุ่มอายุเดียวกันอยู่ที่ 59% มาซาฮิโร โมริโอกะโต้แย้งว่าชายกินพืชในญี่ปุ่นเป็นเป็นผลมาจากความสงบสุขหลังสงครามของญี่ปุ่น นับตั้งแต่สิ้นสุดสงครามโลกครั้งที่สองญี่ปุ่นไม่ได้มีส่วนร่วมโดยตรงในสงครามหรือความขัดแย้งใด ๆ ไม่ว่าจะอยู่ในขอบเขตของตนเองหรือนอกประเทศ ก่อนช่วงเวลาแห่งสันติภาพชาวญี่ปุ่นจำนวนมากรู้สึกว่าการเป็นทหารเป็นวิธีเดียวที่จะกลายเป็นลูกผู้ชาย บรรทัดฐานทางสังคมนี้หายไปอย่างช้าๆในช่วงหลังสงครามสันติภาพหลังสงคราม ด้วยเหตุนี้คนญี่ปุ่นจึงก้าวร้าวน้อยลงและอาจทำให้ชายเหล่านี้ไม่อยากมีรักโรแมนติก

## ผลกระทบที่อาจเกิดขึ้น

ญี่ปุ่นมีอัตราการเกิดเพียง 1.42 ในปี 2014 ลดลงจากระดับ 1.84 ในช่วงกลางคริสต์ทศวรรษ 1980 หลายคนตำหนิการร่วงลงอย่างรุนแรงนี้ต่อการเพิ่มขึ้นของชายกินพืชในประเทศญี่ปุ่น การลดลงของอัตราการเกิดเป็นผลมาจากการไม่เต็มใจที่จะแต่งงานของชายกินพืช
บุหงาลลิษา

**บุหงาลลิษา** เป็นพืชดอกหอมชนิดใหม่ของโลกโดยตั้งชื่อเป็นเกียรติแก่ “ลิซ่า แบล็คพิงค์ มีชื่อวิทยาศาสตร์ว่า Friesodielsia lalisae Damth., Baka & Chaowasku
ในการตั้งชื่อทีมวิจัยได้ขออนุญาตครอบครัวของนักร้องสาวคนดัง “ลิซ่า” โดยได้รับการสนับสนุนจากสำนักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) และสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม ได้รับการตีพิมพ์ในวารสารวิชาการระดับนานาชาติ Willdenowia ปีที่ 53 เมื่อปี 2566

## รายชื่อผู้ค้นพบ

ทีมวิจัยนักวิจัยสังกัดภาควิชาชีววิทยา คณะวิทยาศาสตร์ มหาวิทยาลัยเชียงใหม่ นำโดย

* ผศ. ดร.ธนวัฒน์ เชาวสกู
* น.ส.อานิสรา ดำทองดี นักศึกษาระดับปริญญาเอกสาขาวิชาความหลากหลายทางชีวภาพและชีววิทยาชาติพันธุ์
* นายอับดุลรอแม บากา นักวิจัยสังกัดกลุ่มวิจัยอิสระ PDiT: Plant Diversity in Thailand

พร้อมผู้ร่วมวิจัยอีกหลายคน ร่วมกันศึกษาตัวอย่างพืชดอกหอมวงศ์กระดังงา (Annonaceae) ในจังหวัดนราธิวาส

## ลักษณะพืช

**บุหงาลลิษา** มีลักษณะเด่นคือ เป็นไม้เลื้อยเนื้อแข็ง ดอกเป็นดอกเดี่ยว มีกลิ่นหอมแรง กลีบดอกหนา สีเหลือง กลีบชั้นนอกเรียวยาว กลีบชั้นในประกบกันไม่บานออก มีความยาวประมาณครึ่งหนึ่งของกลีบชั้นนอก

## อ้างอิง

1. ↑ *นักวิจัยมช. ค้นพบพืชชนิดใหม่ของโลก "บุหงาลลิษา" ตามลิซ่า Blackpink*, สืบค้นเมื่อ 2023-04-17
2. ↑ "นักวิจัย มช.ค้นพบ "บุหงาลลิษา" พืชดอกหอมชนิดใหม่ของโลก". *Thai PBS*
3. ↑ พี่ปุ๋ย (2023-04-11). "มช.ค้นพบ 'บุหงาลลิษา'พืชดอกหอมชนิดใหม่ของโลก ตั้งชื่อตาม'ลิซ่า -Blackpink'".
4. ↑ "พืชดอกหอมใหม่ ชื่อ "บุหงาลลิษา"". *www.thairath.co.th*. 2023-04-12.
5. ↑ "บุหงาลลิษา!! 'ลิซ่า BLACKPINK' รันทุกวงการ ขึ้นแท่นชื่อดอกไม้ชนิดใหม่ของโลก". *https://www.tnnthailand.com/news/trueinside/143742/*. 2023-04-12.
6. ↑ นักวิจัย มช. ค้นพบ บุหงาลลิษา พืชหายาก ตั้งชื่อตาม ลิซ่า Blackpink. www.prachachat.net.
7. ↑ "รวมรูปภาพของ "ลิซ่า BLACKPINK" ขึ้นแท่นแรงบันดาลใจ "บุหงาลลิษา" ดอกหอมชนิดใหม่ของโลก รูปที่ 9 จาก 15". *www.sanook.com/women/*.
8. ↑ "ต้นบุหงาลลิษา ไม้ดอกหอมชนิดใหม่ของโลก". *บ้านและสวน* (ภาษาอังกฤษแบบอเมริกัน). 2023-04-12.
9. ↑ "บุหงาลลิษา ลิซ่า blackpink Archives". *Thaiger ข่าวไทย*.
กระดาษทราย

**กระดาษทราย** (อังกฤษ: Sandpaper) คือกระดาษรูปแบบหนึ่งซึ่งมีสารขัดถูติดหรือเคลือบอยู่บนหน้าของกระดาษ ใช้สำหรับขัดพื้นผิวของวัสดุอื่นเพื่อให้วัสดุนั้นเรียบ หรือขัดให้ชั้นพื้นผิวเก่าหลุดออก หรือบางครั้งอาจทำให้พื้นผิวขรุขระมากขึ้นเพื่อเตรียมการติดด้วยกาว เป็นต้น

## ประวัติ

กระดาษทรายเริ่มมีใช้ครั้งแรกในประเทศจีนตั้งแต่คริสต์ศตวรรษที่ 13 กระดาษทรายในยุคนั้นทำจากเปลือกหอยบดละเอียด เมล็ดพืช และทราย ติดไว้บนหนังสัตว์ด้วยยางธรรมชาติ บางครั้งมีการใช้ผิวของปลาฉลามแทนกระดาษทราย เดิมกระดาษทรายรู้จักกันในชื่อ *กระดาษแก้ว* เนื่องจากใช้กากของแก้วเป็นส่วนประกอบ (มิใช่กระดาษแก้วในปัจจุบัน)

เกล็ดหยาบบนฟอสซิลของปลาซีลาแคนท์ (Coelacanth) ซึ่งเป็นปลาดึกดำบรรพ์ที่เกือบจะสูญพันธุ์ เคยถูกใช้เป็นกระดาษทรายโดยชนพื้นเมืองในประเทศคอโมโรส

กระดาษทรายถูกผลิตขึ้นด้วยเครื่องจักรเป็นครั้งแรกโดยบริษัทของจอห์น โอคีย์ (John Oakey) ในลอนดอนเมื่อ พ.ศ. 2376 (ค.ศ. 1833) ซึ่งได้พัฒนาเทคนิคและกระบวนการยึดติดของสารขัดถูสำหรับการผลิตในปริมาณมาก ส่วนกระบวนการผลิตกระดาษทรายด้วยเครื่องจักรได้รับการจดสิทธิบัตรในสหรัฐอเมริกาเมื่อ 14 มิถุนายน พ.ศ. 2377 (ค.ศ. 1834) โดยไอแซก ฟิสเชอร์ จูเนียร์ (Isaac Fischer Jr.) จากเมืองสปริงฟิลด์ รัฐเวอร์มอนต์

ในปี พ.ศ. 2459 (ค.ศ. 1916) สามเอ็ม (3M) ได้คิดค้นกระดาษทรายกันน้ำภายใต้ยี่ห้อ Wetordry™ และการใช้งานครั้งแรกนั้นเพื่อตกแต่งการทาสี
Miss Trans Thailand

**มิสทรานส์ไทยแลนด์** (อังกฤษ: Miss Trans Thailand) เป็นการประกวดความงามของสาวสวยข้ามเพศของประเทศไทยหรือ Trangender อีก 1 เวที เป็นเวที่ที่ยิ่งใหญ่ที่จัดขึ้นในรูปแบบที่แปลกใหม่ และตำแหน่งของสาวงามทั้ง 5 มงกุฎมากถึง 5 ตำแหน่ง มงกุฎเป็นมงกุฎเพชร ที่สวยงามโดยมี คุณเฟม อคีรา จันทพาล เป็นผู้ก่อตั้งและเป็นผู้อำนวยการกองประกวด โดยเวที่นี้ทีสวยใจบุญโดยจัดขึ้นเป็นครั้งแรกเมื่อปี พ.ศ. 2561 โดยมีวัตถุประสงค์เพื่อเปิดโอกาสให้สาวงามได้มีเวทีเแสดงศักยภาพความสามารถ โดยตำแหน่งต่างๆ ทุกตำแหน่งทั้งหมดจะมีมงกุฎทั้งหมด 7 มงกุฎ คือ ผู้ชนะเลิศทั้ง 5 มงกุฎ จะเป็นป็นผู้แทนประเทศไทยเพื่อเข้าร่วมประกวดในเวทีระดับนานาชาติ

## ประวัติ

การประกวด มิสทรานส์ ไทยแลนด์ 2023 ( Miss Trans Thailand 2023) ภายใต้ คอนเซ็ปต์ Diversity พร้อม สโลแกน “Open your mind Open our freedom” พลิกโฉมเวทีสำหรับสาว Trans จัดการประกวด ในรูปแบบ 77 จังหวัด พร้อมจะเป็นตัวแทน ของความหลากหลายทางเพศ ภายในงานแถลงข่าวจัดการประกวดวันที่ 11 ก.ค. กองประกวดเปิดตัวมงกุฎครั้งแรกของ มิสทรานส์ ไทยแลนด์ 2023 ทั้ง 5 มงกุฎ จาก GOD DIAMONDS ภายใต้แนวคิด The infinite of your mind และ สโลแกน Open your mind open our freedom ประกอบไปด้วย เครื่องหมาย อินฟินิตี้ ที่สื่อ ถึงพลังที่ไม่มีวันสิ้นสุด ดอกกล้วยไม้ป่า คือ การปรับตัว ความอดทน เหมือนกล้วยไม้ป่าที่ สามารถสวยงามกลางป่าได้ด้วยตัวเอง และผีเสื้อคือการวิวัฒนาการ การเปลี่ยนแปลงตัวเอง ประกอบกันเป็นมงกุฎอันล้ำค่า ที่กำลังจะเปิดเผยสู่สายตาให้ทุกคนได้ดูเป็นครั้งแรกพร้อมกับตัวแทนทั้ง 77 จังหวัด

## ตำแหน่ง

* มิสทรานส์ยูนิเวิร์สไทยแลนด์ (Miss Trans Universe Thailand) 2018−ปัจจุบัน
* มิสทรานส์แกรนด์ไทยแลนด์ (Miss Trans Grand Thailand) 2021
* มิสทรานส์เวิลด์ไทยแลนด์ (Miss Trans World Thailand) 2018−ปัจจุบัน
* มิสทรานส์อินเตอร์เนชั่นแนลนแนลไทยแลนด์ (Miss Trans International Thailand) 2018−ปัจจุบัน
* มิสทรานส์อินเตอร์คอนติเนนตัลไทยแลนด์ (Miss Trans Intercontinental Thailand) 2018−ปัจจุบัน
* มิสทรานส์ซูปราเนชันแนลไทยแลนด์ (Miss Trans Supranational Thailand) 2020−ปัจจุบัน
* มิสทรานส์ทัวริซึมไทยแลนด์ (Miss Trans Tourism Thailand) 2019−ปัจจุบัน
* มิสทรานส์โกลบอลไทยแลนด์ (Miss Trans Globe Thailand) 2018

## รายนามผู้ได้รับตำแหน่ง

 2020
 2019
 2018

### เรียงลำดับจังหวัดของผู้ชนะ

 กรุงเทพมหานคร
 เพชรบุรี
 กระบี่

### รองชนะเลิศ

 2020
 2019
 2018

~~ณภัทรา เมธสุทธิ์ (ก๊อต)~~ | เลื่อนตำแหน่งรองอันดับ 2
ปูใบ้

สัตว์ชนิดนี้มีอีกชื่อหนึ่งว่าปูหิน

**ปูใบ้** มีลักษณะเด่นที่สังเกตได้ง่าย คือ กระดองเป็นรูปไข่ หรือพัด มีเปลือกแข็ง ขาเดินคู่สุดท้ายเป็นปลายแหลม ปลายก้ามหนีบเป็นสีดำและแข็งแรงมาก เมื่อหนีบแล้วไม่ยอมปล่อยง่าย ๆ มักจะอาศัยอยู่ตามโขดหิน ที่มีแหล่งหลบซ่อนกำบัง บริเวณเขตน้ำขึ้นน้ำลง ไม่ชอบการขุดรูเหมือนปูชนิดอื่นๆ การบริโภคปูมีพิษ ในไม่กี่ชั่วโมงจะเกิดอาการบวมที่ริมฝีปาก ลิ้น ปาก ลำคอและใบหน้า ถ่ายท้อง ปวดท้อง และช็อค และมีการศึกษาพบว่าแบคทีเรียที่อาศัยอยู่ภายในตัวปู เป็นตัวสร้างสารพิษ ซึ่งเป็นพิษแบบเดียวกับที่พบในปลาปักเป้า จะส่งผลต่อระบบประสาทและรุนแรงถึงเสียชีวิตได้

## ปูพิษ มีอะไรบ้าง?

### กลุ่มมีพิษสูงอยู่ตลอดเวลา

* เป็นพิษในกลุ่มที่มีผลต่อระบบประสาท ไม่สลายตัวแม้ผ่านความร้อนจากการปรุงอาหาร เช่น
* ปูใบ้ลายตาข่าย  เนื้อปูเพียง 1 กรัมก็สามารถฆ่าหนูได้ถึง 42,000 ตัว มักติดมากับเครื่องมือของเรือประมงพื้นบ้าน
* ปูใบ้ลายแผนที่   มีพิษทุกส่วนในปู  มักอยู่ตามแนวปะการัง

### กลุ่มที่มีพิษปานกลาง

* หากนำไปบริโภคจะทำให้เกิดอาการป่วยแต่มักจะไม่ถึงขั้นเสียชีวิต เช่น
* ปูใบ้ตาแดง มักพบได้บนหาดหินชายฝั่งตามเกาะต่าง ๆ
* ปูใบ้หลังเต่าแดง มักอยู่ตามแนวปะการัง

## การป้องกันและรักษา

การป้องกันอันตรายจากปูคือการหลีกเลี่ยงบริโภคปูชนิดที่ไม่คุ้นเคย แต่หากบริโภคปูที่มีพิษเข้าไป ควรรีบนำส่งโรงพยาบาลโดยเร็ว และควรนำตัวอย่างปูที่มีพิษนั้นไปด้วย

## เเหล่งข้อมูล

* องค์การพิพิธภัณฑ์วิทยาศาสตร์แห่งชาติ
* PPTVHD36
ฟุตบอลในประเทศซานมารีโน

องค์กรบริหารดูแล
 ทีมชาติ
 * **สโมสร**
* แชมเปียนส์ลีก
* ยูโรปาลีก
* ซูเปอร์คัพ
* ฟุตบอลชิงแชมป์สโมสรโลก
* **ทีมชาติ**
* ฟุตบอลโลก
* ฟุตบอลชิงแชมป์แห่งชาติยุโรป
* ยูฟ่าเนชันส์ลีก

ฟุตบอลเป็นกีฬาที่ได้รับความนิยมเป็นอย่างมากในประเทศซานมารีโน เช่นเดียวกันกับในประเทศอิตาลี รัฐเอกราชซึ่งมีพื้นที่ล้อมรอบพวกเขาอยู่

## การแข่งขันฟุตบอลในประเทศ[แก้ไขต้นฉบับ]

ในส่วนของการแข่งขันฟุตบอลในประเทศ มีลีกฟุตบอลสูงสุดอย่างกัมปีโอนาโตซัมมารีเนเซดีกัลโชหรือซานมารีโนแชมเปียนชิป ก่อตั้งขึ้นโดยสหพันธ์ฟุตบอลซานมารีโน รูปแบบการแข่งขันลีกแบ่งออกเป็นสองกลุ่ม กลุ่มละ 7-8 ทีม ทีมสามอันดับแรกของแต่ละกลุ่มจะผ่านเข้าสู่รอบเพลย์ออฟซึ่งใช้ระบบกึ่งแพ้คัดออก ในช่วงก่อน ค.ศ. 2007 แชมป์จากการเพลย์ออฟจะได้สิทธิ์เข้าร่วมแข่งขันรอบคัดเลือกของยูฟ่าคัพ ต่อมาใน ค.ศ. 2007 ยูฟ่าได้กำหนดการเปลี่ยนแปลงให้ทีมแชมป์เพลย์ออฟได้สิทธิ์เข้าร่วมแข่งขันรอบคัดเลือกรอบแรกของยูฟ่าแชมเปียนส์ลีก ส่งผลให้ เอส.เอส.มูราตา แชมป์ลีกในปี 2007 กลายเป็นสโมสรแรกจากซานมารีโนที่ได้สิทธิ์เข้าร่วมแข่งขันยูฟ่าแชมเปียนส์ลีก ก่อนที่จะไปพ่ายแพ้ให้กับทัมเพอร์ยูไนเต็ดจากฟินแลนด์ ซานมารีโนมีสโมสรฟุตบอลที่แข่งขันในลีกของอิตาลี นั่นคือ ซานมารีโนกัลโช ซึ่งปัจจุบันลงเล่นในเซเรียดี

การแข่งขันฟุตบอลถ้วยในประเทศมีทั้งหมดสองรายการ ได้แก่ โกปปาติตาโน ก่อตั้งขึ้นใน ค.ศ. 1937 เป็นฟุตบอลถ้วยที่เปิดโอกาสให้ทุกทีมในลีกเข้าร่วมแข่งขัน อีกรายการหนึ่งคือซูแปร์โกปปาซัมมาริเนเซ เป็นซูเปอร์คัพที่เป็นการพบกันระหว่างแชมป์คัพกับแชมป์ลีก

 1

## ฟุตบอลทีมชาติ[แก้ไขต้นฉบับ]

ฟุตบอลทีมชาติซานมารีโนลงเล่นนัดแรกอย่างไม่เป็นทางการใน ค.ศ. 1986 ในนัดที่พ่ายแพ้ต่อทีมชาติแคนาดาชุดโอลิมปิกไป 0–1 ส่วนการแข่งขันอย่างเป็นทางการนัดแรกเกิดขึ้นในวันที่ 14 พฤศจิกายน ค.ศ. 1990 ในนัดที่พ่ายแพ้ต่อสวิตเซอร์แลนด์ 0–4 ในรอบคัดเลือกฟุตบอลชิงแชมป์แห่งชาติยุโรป ซานมารีโนเคยมีช่วงเวลาอันน่าจดจำในนัดที่พบกับอังกฤษในฟุตบอลโลกรอบคัดเลือกเมื่อวันที่ 17 พฤศจิกายน ค.ศ. 1993 ซึ่งในนัดนั้น ดาวิเด กวลเตียรี ทำประตูขึ้นนำในเวลาเพียง 8.3 วินาที เป็นประตูที่เร็วที่สุดในฟุตบอลโลกรอบคัดเลือก แม้ว่าจะขึ้นนำได้ก่อน แต่สุดท้ายซานมารีโนก็พ่ายแพ้ต่ออังกฤษ 7–1

ซานมารีโนมีสถิติการแข่งขันที่ไม่ดีโดยพ่ายแพ้มากกว่า 70 นัด และเคยเสมอกับตุรกีและลัตเวีย ทว่าในวันที่ 29 เมษายน ค.ศ. 2004 ซานมารีโนคว้าชัยชนะได้เป็นครั้งแรกในประวัติศาสตร์ทีมชาติ โดยสามารถเอาชนะลิกเตนสไตน์ในนัดกระชับมิตรไปได้ 1–0 ผู้ทำประตูชัยในนัดนั้นคือ แอนดี ซีลวา

ในวันที่ 6 กันยายน ค.ศ. 2006 ซานมารีโนพ่ายแพ้แบบขาดลอยที่สุด โดยพ่ายแพ้ให้กับเยอรมนีถึง 13-0 นับเป็นผลต่างประตูที่มากที่สุดในการแข่งขันฟุตบอลชิงแชมป์แห่งชาติยุโรปรอบคัดเลือก นักฟุตบอลทีมชาติที่มีชื่อเสียงได้แก่ มัสซิโม โบนีนี ในตำแหน่งกองกลาง เขาเคยเล่นให้กับยูเวนตุสระหว่าง ค.ศ. 1981–1988 และ แอนดี ซีลวา ผู้ทำประตูสูงสุดในนามทีมชาติที่ 8 ประตู
ลุค เคจ

**ลู้ก เคจ** (อังกฤษ: Luke Cage) รู้จักกันในชื่อ **พาวเวอร์แมน** (อังกฤษ: Power Man, ชื่อจริง **คาร์ล ลูคัส**) ซูเปอร์ฮีโร จากค่าย มาร์เวลคอมิกส์ ปรากฏตัวครั้งแรกในหนังสือ Luke Cage,Hero for Hire #1 ที่ตีพิมพ์และออกวางแผงครั้งแรกเมื่อเดือนมิถุนายน 1972 สร้างสรรค์โดย รอย โธมัส อาร์ชี กู๊ดวิน และ จอห์น โรมิตา ซีเนียร์ เขาเป็นซูเปอร์ฮีโรผิวดำคนแรกในจักรวาลมาร์เวล

เคจเป็นซูเปอร์ฮีโรประเภท *ฮีโรรับจ้าง* และรวมทีมกับซูเปอร์ฮีโรอย่าง ไอรอนฟิสท์ ในฐานะคู่หูดูโอในชื่อทีมว่า **พาวเวอร์แมนและไอรอนฟิสท์** ในเวลาต่อมาเขาแต่งงานกับนักสืบเอกชนสาวผู้มีพลังมหาศาล เจสสิกา โจนส์ และทั้งคู่มีลูกสาว 1 คน

## ประวัติ

### ต้นกำเนิด

เคจเกิดและเติบโตในย่านฮาร์เล็มของ มหานครนิวยอร์ก ในชื่อ **คาร์ล ลูคัส** เมื่อช่วงยังเด็กเขาอยู่ในแก๊งชื่อ **ไรวัลส์** กับเพื่อนของเขา วิลลิส สไตร์คเกอร์ ซึ่งเปรียบเหมือนพี่ชายบุญธรรม

 ผู้จัดพิมพ์
 ปรากฏตัวครั้งแรก
 สร้างสรรค์โดย
อาร์ชี กู๊ดวิน
 ชื่อจริง
 นามแฝง
 สังกัดทีม
 พลพรรค
รีแอค (เพลงของพุสซีแคตดอลส์)

**รีแอค** (อังกฤษ: React) เป็นเพลงที่บันทึกโดยเกิร์ลกรุ๊ปอเมริกัน The Pussycat Dolls และได้รับการเผยแพร่โดย Access Records ในวันที่ 7 กุมภาพันธ์ พ.ศ. 2563 เป็นเพลงแรกของวงในรอบกว่าทศวรรษที่เพลงสุดท้ายคือ "Hush Hush; Hush Hush" ในปี พ.ศ. 2552 และเป็นการเปิดตัวอิสระครั้งแรกนับตั้งแต่ร่วมมือกับ First Access Entertainment เพลง "React" ได้เห็นการกลับมาของ Carmit Bachar ที่ออกจากวงก่อนที่จะออกอัลบั้มสุดท้าย Doll Domination (2008) แม้ว่าจะไม่มี Melody Thornton ที่เลือกที่จะไม่รวมตัวกันอีกครั้ง โดยอ้างถึงความปรารถนาที่จะทำโซโล่ต่อไปในอาชีพนักดนตรี เพลงนี้เขียนโดยสมาชิกกลุ่ม Nicole Scherzinger พร้อมด้วย Georgia Buchanan, Johan Gustafsson, William Simister และ Hannah Wilson ผลิตโดย Gustafson, Will Simms และผู้อำนวยการสร้างชาวสวีเดน Ivares
ฟรินจ์ เลาะปมพิศวงโลก

**ฟรินจ์ เลาะปมพิศวงโลก** (อังกฤษ: Fringe) เป็นซีรีส์โทรทัศน์อเมริกันแนวนวนิยายวิทยาศาสตร์ ร่วมสร้างโดย เจ.เจ. แอบรัมส์, อเล็กซ์ เคิร์ตซแมนและโรเบอร์โต ออร์ซี มีเรื่องราวเกี่ยวกับทีมสืบสวนเอฟบีไอ มีศูนย์กลางอยู่ในบอสตัน รัฐแมสซาชูเซตส์ ภายใต้การดูแลของกระทรวงความมั่นคงแห่งมาตุภูมิ โดยทีมงานใช้วิทยาศาสตร์นอกคอกเข้าและใช้เทคนิคการสืบสวนแบบเอฟบีไอในการสืบสวนเกี่ยวกับสิ่งที่ไม่สามารถอธิบายได้ที่มักเป็นสิ่งน่ากลัวที่เกิดขึ้นในโลก รายการถูกนำไปเปรียบเทียบกับ *The X-Files*, *Altered States*, *The Twilight Zone*, และ *Dark Angel* ซีรีส์ฉายตอนปฐมทัศน์ในสหรัฐอเมริกาเมื่อวันที่ 9 กันยายน ค.ศ. 2008 ทางช่องฟอกซ์ ส่วนในฤดูกาลที่ 2 ฉายตอนปฐมทัศน์เมื่อวันที่ 17 กันยายน ค.ศ. 2009
ปิยะ วิมุกตายน

**ปิยะ วิมุกตายน** (เอ็กซ์) เกิดเมื่อวันที่ 23 ตุลาคม พ.ศ. 2522 โดยชื่อจริงมาจากวันปิยมหาราชซึ่งตรงกับวันเกิดของเขาเอง

ปิยะ วิมุกตายน เรียนจบจากมหาวิทยาลัยราชภัฏจันทรเกษม คณะมนุษยศาสตร์ เอกภาษาอังกฤษ มีผลงานที่โดดเด่นมาจากโฆษณาสบู่ตราดอกบัวคู่ ซึ่งรับบทเป็นจราจรที่เต้นท่ามกลางแสงแดด และ หลอดไฟซิลวาเนีย ชุด เฮียรักยุทธ โดยรับบทเป็นยุทธ ลูกค้าที่มาซื้อหลอดไฟ หลังจากนั้นมีผลงานโฆษณาในอีกหลายชิ้นต่อมา รวมไปถึงผลงานทางด้านการเดินแบบให้กับสินค้าหลายชนิด

ในปีพ.ศ. 2547 ได้แสดงภาพยนตร์เรื่อง *ปักษาวายุ* และ *คู่แท้ปาฏิหาริย์* จนเป็นที่รู้จักมากขึ้น ส่วนทางด้านละคร มีผลงานเรื่องแรกคือละคร พลิกฟ้าตามล่าเธอ ของค่ายโพลีพลัส ด้วยความที่มีใบหน้าดุดันและเคร่งขรึมทำให้ได้รับบทตัวร้าย นับตั้งแต่นั้นเป็นต้นมา

ในเดือนมีนาคมพ.ศ. 2550 ได้ปรากฏเป็นข่าวเรื่องความรักต่างวัยกับเนาวรัตน์ ยุกตะนันท์ ดารานักแสดงผู้มากฝีมือ โดยข่าวคราวดังกล่าวเกิดจากบทสัมภาษณ์หลังจากที่ได้ถ่ายแบบร่วมกันในนิตยสาร OK โดยบทสัมภาษณ์นั้นได้กล่าวถึงนักแสดงสาวว่าเป็นดาราขวัญใจและอยากร่วมงานกันทำให้เกิดความรักต่างวัยขึ้น ชื่อเสียงของเอ็กซ์เริ่มเป็นที่รู้จักและมีงานเข้ามาอย่างต่อเนื่อง จนกระทั่งปลายเดือนกันยายน พ.ศ. 2550 ได้ประกาศยุติความสัมพันธ์กับเนาวรัตน์ ลงเนื่องด้วยความคิดเห็นไม่ลงรอยกันจนเกิดอาการบาดหมางกันถึงขั้นไม่ขอร่วมงานเดียวกัน

ในปีพ.ศ. 2551 ได้ประสบอุบัติเหตุจากเอ็ฟเฟ็กต์ในระหว่างการถ่ายทำละครธิดาวานร ทำให้เกิดอาการน้ำในหูไม่เท่ากันและมีเสียงคล้ายแมลงเมื่ออยู่ในสถานที่ที่มีเสียงอึกทึก จึงได้พักรักษาอาการดังกล่าว
Mudlarking With Kit & Caboodlers

**Mudlarking With Kit & Caboodlers** เป็นช่อง YouTube ของชาวอังกฤษที่มีผู้ติดตามกว่า 2.9 หมื่นคน เริ่มต้นเมื่อ 4 ปีที่แล้ว (สร้าง: 11 ก.ค. 2562) และมีวิดีโอที่อัปโหลด 249 วิดีโอ การเข้าชม 5,414,380 ครั้ง Mudlarking With Kit & Caboodlers ยังเป็นครอบครัวจากสหราชอาณาจักรที่ชื่นชอบกิจกรรมเล่นโคลน, เล่นชายหาด และอาจนี้มีกิจกรรมการตรวจจับโลหะเป็นครั้งคราว ถ่ายทำการผจญภัยในป่า
ล้วงลับจับเท็จ

รายการ **ล้วงลับจับเท็จ** เป็นรายการวาไรตี้เกมโชว์ที่จะมาล้วงทุกความลับของเหล่าดาราว่าเรื่องราวเรื่องเล่าไหนของเหล่าดาราจะเป็นเรื่องจริงหรือเรื่องเท็จ โดยออกอากาศครั้งแรกทุกวันอาทิตย์ เวลา 11.00 - 12.00 น. เริ่มออกอากาศครั้งแรกวันอาทิตย์ที่ 20 สิงหาคม พ.ศ. 2560 ต่อจากซิทคอม มาวัดกันมั้ย ทาง ช่องวัน ซึ่งเมื่อวันที่ 5 พฤศจิกายน - 24 ธันวาคม พ.ศ. 2560 รายการจะปรับเปลี่ยนเวลาออกอากาศเป็น 15.45 - 17.00 น. ผลิตโดย บริษัท เดอะ วัน เอ็นเตอร์ไพรส์ จำกัด ผู้ดำเนินรายการได้แก่ ปิติภัทร คูตระกูล (แบม) และ พัสกร พลบูรณ์ (ใบเฟิร์น) และเดือนมกราคม 2561 ขึ้นศักราชใหม่ทางสถานีได้ย้ายวันและเวลาการออกอากาศใหม่ไปเป็นทุกวันเสาร์ เวลา 17.00 - 18.00 น. เริ่มวันที่ 6 มกราคม พ.ศ. 2561 จนมาถึงเทปสุดท้ายของรายการได้ออกอากาศไปเมื่อวันที่ 10 กุมภาพันธ์ พ.ศ. 2561

## พิธีกรดำเนินรายการ

* ใบเฟิร์น พัสกร พลบูรณ์ (20 สิงหาคม พ.ศ. 2560 - 10 กุมภาพันธ์ พ.ศ. 2561)
* แบม ปิติภัทร คูตระกูล (20 สิงหาคม พ.ศ. 2560 - 10 กุมภาพันธ์ พ.ศ. 2561)

## ลักษณะรายการ

ทางรายการจะมีแขกรับเชิญสัปดาห์ละ 3 คน มาร่วมเล่นเกมกับพิธีกรทั้ง 2 คน โดยมีผู้เข้าแข่งขันจากทางบ้านคนไหนสามารถจับเท็จได้ในแต่ละรอบก็จะมีสิทธิ์ลุ้นได้รับของรางวัลสุดพิเศษจากทางรายการที่ทีมงานรายการจะเปลี่ยนไปในแต่ละสัปดาห์ให้ไปเลยทันที

## รูปแบบและกติการายการ ล้วงลับจับเท็จ

### กติการอบที่ 1

ดาราทั้ง 3 คนจะเล่าเรื่องคนละ 1 เรื่อง ผู้เข้าแข่งขันจะต้องทายว่าเขาเล่าเรื่องจริงหรือเท็จ ถ้าทายถูกต้อง 2 จาก 3 เรื่อง รับของรางวัลจากทางรายการในแต่ละสัปดาห์ไปเลย

### กติการอบที่ 2 ถึงรอบที่ 3

ผู้เข้าแข่งขันจะต้องทายให้ถูกว่า เรื่องราวที่แขกรับเชิญอีกสองท่านเล่าเกี่ยวข้องกับคู่กรณีรับเชิญนั้นเป็นเรื่องจริงหรือเท็จ ถ้าทายถูกก็รับของรางวัลจากทางรายการในแต่ละสัปดาห์ไปเลย

### กติการอบที่ 4 (รอบโบนัส)

ทางรายการจะมีเรื่องราวที่เกิดขึ้นจริงของ 1 ใน 3 แขกรับเชิญ โดยแขกรับเชิญจะต้องเล่าเรื่องราวที่อ้างว่าตรงกับเรื่องราวของเรื่องพาดหัวนั้นๆ โดยผู้เข้าแข่งขันจะต้องทายว่า เรื่องราวที่พาดหัวอยู่นั้นเป็นเรื่องจริงของใคร ถ้าทายถูกก็รับรางวัลในแต่ละสัปดาห์ไปเลย

## ข้อมูลการเลื่อนออกอากาศและการงดออกอากาศ

* วันอาทิตย์ที่ 24 กันยายน พ.ศ. 2560 รายการ ล้วงลับจับเท็จ จะออกอากาศเป็นเทปสุดท้าย ก่อนที่จะงดออกอากาศในช่วงเดือนตุลาคมเพื่อถวายความอาลัยแด่พระบาทสมเด็จพระปรมินทรมหาภูมิพลอดุลยเดช และรายการจะกลับมาออกอากาศอีกครั้งในวันอาทิตย์ที่ 5 พฤศจิกายน พ.ศ. 2560
* วันอาทิตย์ที่ 3 ธันวาคม พ.ศ. 2560 รายการ ล้วงลับจับเท็จ ได้ออกอากาศการออกอากาศรายการได้จนถึงช่วงเวลา 16:40 น. เนื่องจากเวลาการออกอากาศรายการนั้นได้ทับซ้อนกันและระหว่างนั้นทางสถานีได้รับสัญญาณการถ่ายทอดสดจากโทรทัศน์รวมการเฉพาะกิจแห่งประเทศไทย (ทรท.) ดำเนินการถ่ายทอดสด สมเด็จพระเจ้าอยู่หัวมหาวชิราลงกรณ บดินทรเทพยวรางกูร เสด็จพระราชดำเนินไปทรงเปิดอ่างเก็บน้ำนฤบดินทรจินดา อันเนื่องมาจากพระราชดาริ (เขื่อนห้วยโสมง) อำเภอนาดี จังหวัดปราจีนบุรี ตั้งแต่เวลา 16:45 น. จนถึงเวลา 18:00 น.
Tremendum Pictures

**เทรเมนดัม พิคเจอร์ส** หรือที่รู้จักในชื่อภาษาอังกฤษว่า Tremendum Pictures เป็นบริษัทผลิตภาพยนตร์ที่ ได้ร่วมผลิตภาพยนตร์สยองขวัญดังอย่าง ผีเฮี้ยนโรงเรียนสยอง หรือ THE GALLOWS เเละ เทรเมนดัม พิคเจอร์ส ยังมีผลงานอื่นๆอีก เช่น ผีเฮี้ยนโรงเรียนสยอง ภาค 2, Held, Prey, ซ่อนเงาผี, Gold Fools

## ภาพยนตร์

1. ผีเฮี้ยนโรงเรียนสยอง
2. ผีเฮี้ยนโรงเรียนสยอง ภาค 2
3. Prey
4. ซ่อนเงาผี
5. Gold Fools
มหาวิหารปาโดวา

**อาสนมหาวิหารแม่พระรับเกียรติยกขึ้นสวรรค์แห่งปาโดวา** (อิตาลี: *Basilica Cattedrale di Santa Maria Assunta*) หรือ **มหาวิหารปาโดวา** (อิตาลี: *Duomo di Padova*) เป็นคริสต์ศาสนสถานของคริสตจักรโรมันคาทอลิก มีฐานะเป็นอาสนวิหาร ตั้งอยู่ที่เมืองปาโดวา ในประเทศอิตาลี สร้างขึ้นเพื่ออุทิสแก่แม่พระรับเกียรติยกขึ้นสวรรค์ อาคารปัจจุบันเป็นสิ่งก่อสร้างที่สาม สิ่งก่อสร้างแรกสร้างหลังจากพระราชกฤษฎีกาแห่งมิลานเมื่อปี ค.ศ. 313 แต่มาถูกทำลายในแผ่นดินไหวเมื่อวันที่ 3 มกราคม ค.ศ. 1117 โบสถ์ที่สองสร้างเป็นสถาปัตยกรรมโรมาเนสก์ และมารื้อทิ้งในปี ค.ศ. 1551 เพื่อสร้างใหม่ตามแบบที่ออกโดยมีเกลันเจโล ลักษณะที่ยังเป็นโบสถ์สมัยกลางยังคงเห็นได้จากจิตรกรรมฝาผนังที่เขียนโดยจุสโต เด เมนาบูโออีในหอล้างบาป

การสร้างเป็นแบบฟื้นฟูศิลปวิทยาสร้างเสร็จในปี ค.ศ. 1754 แต่ด้านหน้ายังคงเป็นอิฐเปลือยที่ยังไม่ได้รับการตกแต่ง
ราชอาณาจักรอีสต์แองเกลีย

**ราชอาณาจักรอีสต์แองเกลีย** (ภาษาอังกฤษ: **Kingdom of the East Angles** หรือ **Kingdom of East Anglia**) เป็นหนึ่งในอาณาจักรแองโกล-แซ็กซอนเจ็ดอาณาจักร ชื่อของอาณาจักรมาจากชื่อดินแดนแองเกิล (Angeln) ของชนแองเกิล ทางตอนเหนือของเยอรมนี ที่เมื่อแรกเริ่มประกอบด้วยนอร์โฟล์ค และซัฟโฟล์ค ชื่อที่อาจจะได้รับหลังจากการตั้งถิ่นฐานของชาวเดนส์ (“North folk (people)” = ชาวเหนือ “South folk (people)” = ชาวใต้) หลังจาการเสกสมรสของเจ้าหญิงเอเธลเดรดา (Etheldreda) แห่งอีสต์แองเกลีย เกาะอีลีย์ (Isle of Ely) ก็กลายเป็นส่วนหนึ่งของราชอาณาจักร แต่เขตแดนของอีสต์แองเกลียไม่ชัดเจน บริเวณอีสต์แองเกลียในปัจจุบันมาจากชื่ออาณาจักรและเป็นชื่อของมหาวิทยาลัยอีสต์แองเกลียแห่งสหราชอาณาจักร

## ประวัติ

ราชอาณาจักรอีสต์แองเกลียก่อตั้งขึ้นราว ค.ศ. 520 โดยการรวมตัวระหว่างนอร์ธและเซาท์โฟล์ค ชั่วระยะเวลาหนึ่งหลังจากได้รับชัยชนะต่อราชอาณาจักรนอร์ทธัมเบรียราว ค.ศ. 616 อีสต์แองเกลียก็เป็นราชอาณาจักรที่มีอำนาจมากที่สุดในบรรดาราชอาณาจักรแองโกล-แซ็กซอนของอังกฤษ และพระเจ้าเรดวอลด์แห่งอีสต์แองเกลีย (Raedwald of East Anglia) ก็ได้เป็น “ประมุขเบร็ตวาลดา” (Bretwalda) ที่มีฐานะเป็นประมุขของอาณาจักรแองโกล-แซ็กซอนต่างๆ แต่ก็เพียงไม่นาน สี่สิบปีต่อมาอีสต์แองเกลียก็พ่ายแพ้ต่อราชอาณาจักรเมอร์เซียสองครั้ง และอีสต์แองเกลียก็อ่อนแอลงจนกระทั่งปี ค.ศ. 794 เมื่อพระเจ้าออฟฟาแห่งเมอร์เซีย (Offa of Mercia) มีพระราชโองการให้ปลงพระชนม์พระเจ้าเอเธลเบิร์ธที่ 2 แห่งอีสต์แองเกลีย (Æthelberht II of East Anglia) และยึดอำนาจการปกครองอีสต์แองเกลียมาเป็นของพระองค์

อีสต์แองเกลียได้รับอิสรภาพอีกครั้งจากเมอร์เซียในการต่อสู้ระหว่างปี ค.ศ. 825-ค.ศ. 827 ซึ่งเป็นผลให้พระมหากษัตริย์สองพระองค์ของเมอร์เซียถูกปลงพระชนม์ในการพยายามต่อต้าน เมื่อวันที่ 20 พฤศจิกายน ค.ศ. 870 ฝ่ายเดนส์ก็สังหารพระเจ้าเอ็ดมันด์แห่งอีสต์แองเกลียและยึดครองราชอาณาจักรอีสต์แองเกลีย ฝ่ายแซ็กซอนยึดบริเวณอีสต์แองเกลียคืนในปี ค.ศ. 920 แต่ก็มาเสียไปในปี ค.ศ. 1015-ค.ศ. 1017 ให้กับสมเด็จพระเจ้าคานูทมหาราช และมอบให้กับพระเจ้าธอเคลล์สูง (Thorkell the Tall) ผู้ได้รับแต่งตั้งให้เป็นเอิร์ลอีสต์แองเกลียในปี ค.ศ. 1017
มนุษยปรัชญา

**มนุษยปรัชญา** (อังกฤษ: Anthroposophy) คือวิชาปรัชญาแขนงหนึ่งซึ่งคิดขึ้นโดยรูดอล์ฟ ชไตเนอร์ ว่าด้วยสมมติฐานเกี่ยวกับการคงอยู่ของวัตถุวิสัย, โลกของจิตและองค์ปัญญาซึ่งมนุษย์สามารถเข้าถึงได้ผ่านการพัฒนาภายใน กล่าวโดยลงลึกคือ วิชามนุษยปรัชญามีเป้าหมายเพื่อพัฒนาศักยภาพการจินตนาการ, แรงดลใจ และญาณหยั่งรู้ ผ่านการสั่งสมและบ่มเพาะในรูปของความนึกคิดที่ไม่มีประสบการณ์ส่วนตัวเข้ามาเกี่ยวข้อง และนำเสนอความนึกคิดดังกล่าวโดยการพิสูจน์อาศัยเหตุผล การศึกษาประสบการณ์ทางจิตของวิชามนุษยปรัชญามีเป้าหมายเพื่อบรรลุความเที่ยงแท้ (precision) และความรู้แจ้ง (clarity) ซึ่งเชื่อว่าสามารถบรรลุได้โดยอาศัยหลักวิทยาศาสตร์ธรรมชาติในการค้นคว้าโลกกายหยาบ
ประเทศศรีลังกาในโอลิมปิกเยาวชนฤดูร้อน 2014

**ประเทศศรีลังกา** เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติศรีลังกาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 9 คน ใน 6 ชนิดกีฬา ผลการแข่งขันครั้งนี้ประเทศศรีลังกาไม่ได้รับเหรียญรางวัล
SAINT

SAINT OF THE VOID

" ***SAINT*** " is the sixteenth and closing track of HlVEMIND'S debut album ' ***SAINT OF THE VOID*** '

[Verse 1]

[Chorus]

[Verse 2]

[Chorus]

[Bridge]

Depriving all my insides of the love I wish to recieve,

Leeching of all the blood that flows inside of me,

Manifesting all the thorns to cut my body,

Every high is a rhapsody that makes me wish to be free

[Outro]
Pumpkin panic HD

**พัมพ์คิน เเพนิค เอชดี** (อังกฤษ: pumpkin panic HD) เป็นวิดีโอเกมเเนวผจญภัย การจัดประเภทเนื้อหาประเภท 7+ • ความรุนแรงโดยนัย, ความกลัว วางจำหน่ายเมื่อ 10 กันยายน พ.ศ.2566 โดย sosoDev

## เกี่ยวกับเกม

มาที่ฟาร์มแสนสบายแห่งนี้! สำรวจฟาร์มเล็กๆ กลางป่า ปลูกพืช ดูแลต้นไม้ ตกปลา หรืออะไรก็ได้ที่คุณต้องการ แต่ขอให้มีช่วงเวลาที่ดี! ใน Pumpkin Panic HD คุณจะได้ดื่มด่ำกับคำพูดที่เปิดกว้างซึ่งเกิดขึ้นในฟาร์มฟักทองที่ซึ่งตัวตลกที่น่ากลัวจะตามล่าคุณ ดังนั้นระวังเขากำลังเฝ้าดูคุณอยู่ทุกมุม เล่น Pumpkin Panic HD และเผชิญหน้ากับความกลัว เกมดังกล่าวมีภาพฮาโลวีนที่สวยงามรวมถึงเพลงประกอบที่สวยงามซึ่งจะนำคุณเข้าสู่อารมณ์ฮาโลวีนทันที

### คุณสมบัติ

\* ภาพที่สวยงาม

\* การควบคุมที่ราบรื่น

\* คำเปิด

\* ตัวตลกน่าขนลุกกำลังตามล่าคุณ
Little Imp Songs Wiki

**Welcome to the Little Imp Songs Wiki!**
Hello, I am an imp who merely likes to write songs. I just save them on a small wiki article.

## Important articles

PlaceholderA page about your topicPlaceholderA Main CharacterPlaceholderThe First EpisodePlaceholderAn Important LocationPlaceholderA Key EventPlaceholderA Crucial Item

*Need help building out this community?*

* Rules of this wiki
* Getting Started
* How to Contribute
* Managing your new community
* Guides
* All Help articles

You can also be part of the larger Fandom family of communities. Visit Fandom's Community Central!

*Community Founders*: Write a good and paragraph-length description for your welcome section about your topic. Let your readers know what your topic is about and add some general information about it. Then you should visit the admin dashboard for more tips.
จินเจษฎ์ วรรธนะสิน

**จินเจษฎ์ วรรธนะสิน** ชื่อเล่น **เจ้านาย** นักร้องชายสัญชาติไทย เป็นที่รู้จักในวงกว้างจากผลงานเพลง **คนละชั้น** โดยปัจจุบันเจ้านายเป็นศิลปินของค่าย Jaymidi ซึ่งเป็นค่ายเพลงที่เจตริน วรรธนะสิน ตั้งขึ้น

## ประวัติ

จินเจษฎ์ วรรธนะสิน หรือ เจ้านาย เป็นบุตรชายคนโตของเจตริน วรรธนะสิน และเก็จมณี วรรธนะสิน โดยมีน้องชายร่วมบิดามารดา 2 คนได้แก่ จักรภัทร วรรธนะสิน ชื่อเล่น **เจ้าขุน** และ จักร วรรธนะสิน ชื่อเล่น **เจ้าสมุทร** ตามลำดับ มีพี่สาวต่างมารดาอีก 1 คน ได้แก่ จิดาริน ณ ลำเลียง ชื่อเล่น **เจด้า** โดยที่เจ้านายนั้นนับถือศาสนาคริสต์นิกายโปรเตสแตนต์ และในปี 2018 เจ้านายได้ทำการรับศีลล้างบาป เปลี่ยนมานับถือศาสนาคริสต์ นิกาย โรมันคาทอลิก จบการศึกษาระดับประถมศึกษาที่ Ascot International School จบการศึกษาในระดับมัธยมปลายที่ Millfield School เมือง Somerset ประเทศอังกฤษ และได้เข้าเรียนในระดับมหาวิทยาลัยที่ British & Irish Modern Music Institute (BIMM)ที่กรุงลอนดอน สหราชอาณาจักร
MY ALONE (B.O.M.M.I.E)

## เพิ่มเติม

### เนื้อเพลง

Can you tell me, tell me, tell meYou are lonely, lonely, lonely So i will always be by your side So i will always be by your side

Can you tell me if you loved me in the past? Tell me, tell meHave you ever felt love for me? Have you ever loved someone?

If so, how do you feel when you love her? I feel that way too

**MY ALONE (B.O.M.M.I.E) เพลงโดย บอมมี่ กิตติพจน์** เป็นบทเพลงบอกเล่าถึงชีวิตอันเต็มไปด้วยความสุข เเต่สุดท้ายก็ไม่เหลือใคร พร้อมทั้งสูญเสียคนรักไป เเละความสุขของเธอ

## เนื้อเพลง

Can you tell me, tell me, tell me

You are lonely, lonely, lonely

So i will always be by your side

So i will always be by your side

Can you tell me if you loved me in the past?

Tell me, tell me

Have you ever felt love for me?

Have you ever loved someone?

If so, how do you feel when you love her?

I feel that way too

## เนื้อเพลงเเปลไทย

บอกฉันได้ไหม, บอกฉัน, บอกฉันที

คุณขี้เหงา ขี้เหงา ขี้เหงา

ดังนั้นฉันจะอยู่เคียงข้างคุณเสมอ

ดังนั้นฉันจะอยู่เคียงข้างคุณเสมอ

บอกฉันได้ไหมว่าที่ผ่านมาเธอรักฉันไหม?

บอกฉันบอกฉัน

คุณเคยรู้สึกรักฉันบ้างไหม?

คุณเคยรักใครสักคนไหม?

ถ้าเคย คุณรู้สึกอย่างไรเมื่อได้รักเธอ?

ฉันก็รู้สึกอย่างนั้นเหมือนกัน